పౌలును గూర్చిన అధ్యయనములు – రెండవ మాడ్యుల్ – పౌలు మరియు గలతీయులకు వ్రాసిన పత్రిక

చర్చా ప్రశ్నలు

1. ఈ పాఠములో మీకు బాగా నచ్చిన, లేక మీరు ముఖ్యముగా నేర్చుకొనిన విషయము ఏమిటి? మీకు ఎలాంటి ప్రశ్నలు ఉండినవి?
2. పాత నిబంధన యుగములో పరిశుద్ధాత్మ కార్యము మరియు క్రొత్త నిబంధన యుగములో ఆత్మ కార్యము మధ్య భిన్నత్వము ఏమిటి?
3. మన జీవితాలలో పరిశుద్ధాత్మ ఎలాంటి భూమికను పోషిస్తాడు? ఆత్మ ద్వారా జీవించుట అంటే ఏమిటి?
4. పరిపకత్వలోనికి వెళ్లుటకు బదులుగా గలతీయ క్రైస్తవులు ఆత్మీయ బాల్యములోనికి దిగజారిపోయారు. మీరు లేక మీ సంఘము పరిపక్వతలోనికి ఎదగవలసిన కొన్ని పోలికలుగల విధానములను తెలుపండి.
5. మీరు దీనిని నివారించి పరిపక్వతలో ఎదుగుటను ఎలా కొనసాగించగలరు?
6. అతడు పరిచర్య చేయుచుండగా పౌలు ఆలోచన ఏమిటి, గలతీయులకు సహాయం చేయుటకు అతడు లేఖనమును ఎలా ఉపయోగించాడు? పౌలు సమస్యలకు సమాధానమిచ్చు విధానముల నుండి మీరు మరియు మీ సంఘము ఎలా నేర్చుకోగలరు?
7. మీ సంఘ సమాజము ఏ విధమైన భిన్నత్వములను చూపుతుంది? గలతీ. 3:28-29 వెలుగులో, మీ భిన్నత్వములు దేవుని దృష్టిలో నీతిగలవేనా?
8. గలతీ 5లో పౌలు స్వాతంత్ర్యము మరియు బాధ్యత మధ్య సమతుల్యతను చూపాడు. క్రీస్తునందు స్వాతంత్ర్యమును మీరు దేవుని నైతిక ధర్మశాస్త్రము పట్ల తగిన మర్యాదతో తగిన రీతిలో ఎలా సమతుల్యపరచగలదు?
9. గలతీయులకు 4:15ను చదవండి. ఒక ధర్మశాస్త్రవాద వైఖరి యొక్క ప్రభావములను గురించి ఇది మీకు ఏమి నేర్పుతుంది? ముఖ్యమైన సూచనలు ఏవి? అది గలతీయుల మీద ఎలా ప్రభావం చూపింది?
10. ఈరోజు మీరు ఈ పత్రికను చదువుచుండగా, మీలో దేవుని కృప ఏ విధంగా ఎక్కువ దృశ్యమైయ్యింది?

**సమీక్ష వాక్యము:** ఈ పాఠం ప్రకారం, "ప్రతి ఒక్కరు తమ సొంత యోగ్యత ద్వారా దేవుని ఎదుట అయితే నిలబడతారు లేకపోతే పడిపోతారు కాబట్టి సంఘములోని కొందరు విశ్వాసులు ఇతరుల కంటే ఉత్తములు అని గలతీయలోని అబద్ధ బోధకులు బోధించారు." కాని వారు పొరపాటుపడ్డారు. సత్యము ఏమిటంటే, మనం 'క్రీస్తును ధరించుకొనియున్నాము.'"

**సందర్భ పరిశీలన:** జాన్ ఈ మధ్యనే క్రైస్తవుడయ్యాడు, సంఘానికి వెళ్లాలని నిర్ణయించుకున్నాడు. ఫస్ట్ చర్చ్ పట్టణములో పెద్దది కాబట్టి దానికి హాజరు కావాలని కోరాడు. అయితే అందరితో ఒకే విధమైన ప్రేమ, గౌరవం, శ్రద్ధతో వ్యవహరించుటలేదని అతడు గ్రహించాడు. కొందరు ఎక్కువ ఖ్యాతిని పొందినవారు, వారిని సంఘములోని ప్రజలు తరచుగా భోజనానికి పిలచేవారు. ప్రజలకు అతని మీద ఆసక్తి లేదన్నట్లు జాన్ భావించాడు. అతని మీద ఎవ్వరూ ఆసక్తి చూపలేదు. అవును, కొందరు ప్రజలు, "మీరెలా ఉన్నారు," అని అడిగారు గాని, వారు నిజంగా మనస్సు పెట్టి అడిగారని అతడు భావించలేదు. చివరికి అతడు సంఘాన్ని విడచి వెళ్లిపోయాడు.

సమీక్ష ప్రశ్నలు:

1. చాలా సంఘాలలో సభ్యుల ప్రాముఖ్యతను విశ్లేషించుటకు పాయింట్ల వ్యవస్థ ఉంటుంది. అవును, నేను టూకీగా పాయింట్లు ఇస్తున్నాను, కాని వ్యవస్థ ఇలానే పని చేస్తుంది, 0 నుండి 100 మధ్యలో పాయింట్లు ఉపయోగిస్తుంది:

* తరచుగా సంఘానికి హాజరగుట: 20 పాయింట్లు
* తరచుగా దశమభాగములిచ్చుట: 30 పాయింట్లు
* సండే స్కూల్ లో బోధించుట: 50 పాయింట్లు
* సంఘములో ఒంటరిగా పాడుట: 50 పాయింట్లు
* సఫలవంతమైన వ్యాపారవేత్తగా ఉండి కూడా సంఘానికి వెళ్లుట: 50 పాయింట్లు
* సఫలవంతమైన ఆటగాడు లేక స్కూల్ లో చీర్ లీడర్ గా ఉండికూడా సంఘానికి వెళ్లుట: 50 పాయింట్లు
* డీకన్ గా ఉండుట: 60 పాయింట్లు
* ఎల్దర్ గా ఉండుట: 70 పాయింట్లు
* సహాయక పాస్టర్ గా ఉండుట: 80 పాయింట్లు
* ముఖ్య పాస్టర్ గా ఉండుట: 85 పాయింట్లు

1. ముఖ్య పాస్టర్ గా ఉండి ప్రసంగించుటకు ఇతర సంఘముల ఆహ్వానమును పొందుట: 90 పాయింట్లు
2. ముఖ్య పాస్టర్ గా ఉండి ఒక పుస్తకమును వ్రాసియుండుట: 100 పాయింట్లు
3. మీ సంఘములో ఇలాంటి పాయింట్ల వ్యవస్థ ఏదైనా ఉందా? ఉన్నయెడల, అది ఎలా ఉంటుంది?
4. ఆ పాయింట్ల వ్యవస్థ ఈ పాఠములోని బోధనతో ఎలాంటి పోలిక కలిగియున్నది?

క్రియా అభ్యాసములు

* మీ సంఘములో పాయింట్ల వ్యవస్థ ఉంటే, దానిని సరిచేయుటకు ఆకారమును సిద్ధపరచి ఒక వ్యూహమును ఉపయోగించండి.
  + ఈ పాఠం వెలుగులో మీ సంఘ నాయకత్వంతో దీనిని చర్చించండి. "పాయింట్ల వ్యవస్థను" ప్రతిబింబించు అలవాట్లు ఏవైనా మీ సంఘములో ఉంటే వాటిని వ్రాయండి.
  + మరింత బైబిలానుసారమైన వాతావరణమును ప్రోత్సహించుటకు ఒక ప్రణాళికను సిద్ధపరచండి.
* ప్రణాళికను ఆచరణలో పెట్టండి.